Publication: Magyar Közlöny
Issue: MK-2011-139 (Year: 2011, Number: 139)
Era: contemporary
Section: A közoktatásról szóló 1993. évi LXXIX. törvény (a továbbiakban Kt.) 88. § (1) bekezdése helyébe a következõ
Paragraph Index: 212

37. § A Kt. 102. § (1) bekezdése helyébe a következõ rendelkezés lép: „(1) Ha – a megyei fenntartó kivételével – a fenntartó három vagy annál több nevelési-oktatási intézményt tart fenn, köteles közoktatási ügyekkel foglalkozó bizottságot létesíteni és mûködtetni. Ha a fenntartó legalább hat évfolyammal mûködõ általános iskolát vagy középiskolát, illetve szakiskolát tart fenn, a fenntartói irányítással összefüggõ döntés-elõkészítõ munkában – az e törvény 17. §-a alapján pedagógus-munkakör betöltésére jogosító – felsõfokú iskolai végzettséggel rendelkezõ személynek kell közremûködnie.”

Source: https://magyarkozlony.hu/hivatalos-lapok/d1ff19eb9ee18eb0fec72816386bf9c71d349cd2/dokumentumok/2c5f97f533f5488037633ed3dfce8baa724accb6/letoltes